钦定古今图书集成/理学汇编/字学典/第160卷 > 遵生八笺 > 《书尺》明·朱之蕃
## 钦定古今图书集成/理学汇编/字学典/第160卷 > 遵生八笺 > 《书尺》明·朱之蕃

文木裁成体直方，高斋时伴校书郎。坐摊散帙资弹
压，风动残编待主张。叶叶展舒迎雪牖，行行指点照
萤囊。但知持正无偏倚，尺寸何劳计短长。

《国老谈苑》：太宗退朝，尝以柏为界尺，长数寸，谓之“隔
笔简。”每御制或飞宸翰，则用以镇所临之纸。

《谐噱录》：有借界尺笔槽而破其槽者，曰：“其主人曰：‘韩
直木如常，孤竹君无恙。但半面之交，忽然折节矣’。”主
人大笑。